Kim olduğumu düşünürsən

Kim olduğumu düşünürsən () — Safi Nebbunun rejissorluğu ilə 2019-cu ildə istehsal edilmiş Fransa dram filmi. Filmdə əsas rolları Jülyet Binoş, Fransua Sivil və Nikol Qarsiya canlandırırlar.

Filmin premyeası 10 fevral 2019-cu ildə 69-cu Berlin Beynəlxalq Film Festivalında baş tutmuşdur. 3 oktyabr 2019-cu ildən filmin kinoteatrlarda çıxarılacağı gözlənilir.

 Məzmun 

Bir neçə il əvvəl həyat yoldaşının xəyanəti və boşanmanın ağır psixoloji təsirinə məruz qalan Kler (Jülyet Binoş) tədricən həyatını qaydaya salmağa çalışır. O, universitetdə dərs deyir, iki övladını böyüdür və müntəzəm olaraq gənc sevgilisi ilə vaxt keçirir. Lakin, bir gün gənc oğlan heç bir xəbər vermədən yoxa çıxır. Klerin yenicə stabilləşən dünyası dağılır.

Ümidsizlikdən xilas olmaq üçün Kler Facebookda saxta profil yaradır və özünü 24 yaşlı cazibədar Klara kimi təqdim etməyə başlayır. Tezliklər Klara və gənc fotoqraf Aleks (Fransua Sivil) arasında virtual münasibət başlayır. Sadə oyun kimi başlayan münasibət ciddiləşir və ehtiraslı sevgiyə dönür.

 Rollarda 
 Jülyet Binoş — Kler Millad
 Fransua Sivil — Aleks Çelli
 Nikol Qarsiya — Dr. Ketrin Bormans
 Mari-Anj Kasta — Katiya
 Giyom Qui — Lüdovik Dalua
 Çarlz Berlinq — Gills
 Culs Hupleyn — Maks
 Culs Quzlin — Tristan
 Frensis Lepley — Serj
 Pyer Girad — Pol
 Klod Perron- Solanj

 Çıxarılması 
Filmin premyeası 10 fevral 2019-cu ildə 69-cu Berlin Beynəlxalq Film Festivalında baş tutmuşdur.

 İstinadlar 

 Xarici keçidlər 


Kateqoriya:2019-cu ilin filmləri
Kateqoriya:Fransızca filmlər
Kateqoriya:2010-cu illərin dram filmləri
Kateqoriya:Fransanın dram filmləri
Kateqoriya:Fransa filmləri
Kateqoriya:Belçika filmləri
Kateqoriya:Paris haqqında filmlər
Kateqoriya:2019-cu ilin Fransa filmləri